อย่างทั่วถึง-เป็นธรรม
ขอแสดงความยินดีต่อทีมเศรษฐกิจ ของรัฐบาล รายงานล่าสุดของสำนักงานคณะกรรมการพัฒนาการเศรษฐกิจและสังคมแห่งชาติ หรือสภาพัฒน์ ระบุว่า เศรษฐกิจไทยในไตรมาสแรกของปี 2561 ขยายตัวสูงถึง 4.8% สูงสุดใน 5 ปี เป็นผลจากปัจจัยทุกตัวปรับดีขึ้น ทั้งการใช้จ่าย การผลิต การส่งออก การท่องเที่ยว การลงทุนภาคเอกชน แม้แต่ภาคเกษตรก็เริ่มฟื้นตัว,รายงานของสภาพัฒน์ออกมาในจังหวะที่เหมาะสม ขณะที่นักการเมืองนักวิชาการ และสำนักโพล ต่างประสานเสียงถล่มรัฐบาล คสช. วิจารณ์ว่าล้มเหลวหลายด้านใน 4 ปีที่อยู่ในอำนาจ ผลการสำรวจความเห็นประชาชนทุกครั้ง และทุกสำนักโพล ต่างพบว่าประชาชนส่วนใหญ่ผิดหวังในการแก้ปัญหาเศรษฐกิจปากท้อง และค่า ครองชีพ เป็นปัญหาที่แก้ไม่ตก,จากการขยายตัวดีขึ้นในไตรมาสแรก สภาพัฒน์ปรับการประเมินการเติบโตของเศรษฐกิจทั้งปี จาก 3.6–4.6% เพิ่มเป็น 4.2–4.7% แต่ไตรมาสแรกเศรษฐกิจของไทยก็ยังโตกว่ากลุ่มประเทศอาเซียนส่วนใหญ่ เพราะเวียดนามโต 7.4% มาเลเซีย 5.4% ฟิลิปปินส์ 6.8% อินโดนีเซีย 5.1% มีเพียงสิงคโปร์ที่โต 4.3% ต่ำกว่าไทยเล็กน้อย,จึงเป็นคำถามที่รัฐบาลจะต้องค้นหาคำตอบ รัฐบาลยืนยันมาอย่างต่อเนื่องว่า เศรษฐกิจฟื้นตัวแล้ว ดีแล้ว โดยเฉพาะด้านการส่งออกและการท่องเที่ยว แต่ทำไมประชาชนส่วนใหญ่จึงไม่รู้สึกว่าได้รับอานิสงส์ นักวิชาการมองว่ากลุ่มที่ได้รับประโยชน์มากที่สุด คือ กลุ่มทุนใหญ่ระดับมหาเศรษฐีได้ประโยชน์มากสุดจากนโยบายประชารัฐ,ข้อมูลจากผลการศึกษาเมื่อหลายปีก่อน ระบุว่า กลุ่มผู้มีรายได้สูงสุด 20% มีรายได้ 55.06% ของรายได้ประชาชาติ ขณะที่กลุ่มผู้มีรายได้ต่ำสุด 20% มีรายได้ 4.30% อธิบายง่ายๆก็คือสมมติว่าประเทศมีเงิน 100 บาท กลุ่มคนรวยสุดได้รับส่วนแบ่งไป 55 บาท ส่วนกลุ่มคนจนสุดได้แค่ 4.30 บาท ไทยจึงกลายเป็นประเทศที่มีความเหลื่อมล้ำที่ 3 ของโลก,หลายประเทศประสบความสำเร็จ ในการลดความไม่เท่าเทียมกันด้านรายได้ของประชาชน แม้แต่มาเลเซียเพื่อนบ้านใกล้เคียง ก็เคยแก้ปัญหาสำเร็จ ส่วนประเทศไทยในระยะหลังๆ ไม่มีรัฐบาลใดมุ่งมั่นแก้ปัญหาความเหลื่อมล้ำอย่างจริงจัง ส่วนใหญ่แค่แก้ปัญหาเฉพาะหน้า ด้วยนโยบายประชานิยมลดแลกแจกแถมและมุ่งหาเสียงมากกว่า,จึงขอฝากปัญหานี้เป็นการบ้าน สำหรับทีมเศรษฐกิจรัฐบาล คสช. และพรรค การเมืองทั้งหลาย ที่จะลงแข่งขันเลือกตั้งครั้งต่อไป มีนโยบายหรือมาตรการอย่างไร ในการกระจายรายได้อย่างทั่วถึงและเป็นธรรม ไม่ดีใจแค่ตัวเลขจีดีพีที่พุ่งสูงขึ้นทุกปี แต่ไม่ถึงมือทุกกลุ่มอย่างทั่วถึง โดยเฉพาะประชาชนชั้นกลางระดับล่าง และประชาชนระดับรากหญ้า.
ขอแสดงความยินดีต่อทีมเศรษฐกิจของรัฐบาล รายงานล่าสุดของสำนักงานคณะกรรมการพัฒนาการเศรษฐกิจและสังคมแห่งชาติ หรือสภาพัฒน์ ระบุว่า เศรษฐกิจไทยในไตรมาสแรกของปี 2561 ขยายตัวสูงถึง 4.8%
บทบรรณาธิการ,เศรษฐกิจโต,ความเหลื่อมล้ำของรายได้,ประชารัฐ,สภาพัฒน์